11. Socialtilsynets tilsyn på handicap- og psykiatriområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for det tilsyn, som Socialtilsyn Midt (Socialtilsynet) 
har ført med ”Boligerne på [adresse]”. Byrådet skal tage stilling til de indsatser, der 
foreslås iværksat som opfølgning på tilsynet.
Tilsynsrapporten og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynsrapporten er lavet på baggrund af Socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse.
Bilagene ”Tilsynsbeskrivelse, Socialtilsynet” beskriver i hovedtræk tilsynsrapportens opbygning og 
terminologi.
Konklusionerne vedrørende Curt Frederiksen er særdeles positive. Tilbuddet har fastholdt sin godkendelse.
Ved tilsynet med Curt Frederiksen har Socialtilsynet valgt at fokusere på temaerne:

Tema 3: Målgruppe, metoder og resultater (kriterium 3, indikator 3a, 3b og 3c)

Tema 4: Sundhed og trivsel (kriterium 4, 5, og 6 indikator 4a, 4b, 5a, 5c, 6a og 6b)

Kriterium 8

Tema 6: Kompetencer (kriterium 10, indikator 10a og 10b).
Tilsynet opstiller to udviklingspunkter. Til temaet ”sundhed og trivsel” bemærker tilsynet, at tilbuddet med 
fordel kan have opmærksomhed på at øge medarbejdernes viden om misbrugsdannelser og indsatser 
omhandlende borgernes seksualitet. Til kriterium 8 bemærker tilsynet, at tilbuddet med fordel kan have en 
opmærksomhed på medarbejdernes brug af mobiltelefoner i tilbuddets fællesarealer.
Tilsynsrapporten for Harebakken er vedlagt som bilag og indeholder de temaer, kriterier og indikatorer, som 
Socialtilsynet har valgt at fokusere på ved det aktuelle tilsynsbesøg. Der fremgår enkelte ikke-aktuelle 
indikatorer af tilsynsrapporterne. Det skyldes, at Socialtilsynet af systemmæssige årsager ikke kan fjerne 
disse tekstpassager. Disse er markeret med røde krydser i rapporterne.
De tiltag, som tilbuddene foreslår iværksat efter tilsynene, fremgår af bilagene ”Opfølgning på tilsynsbesøg 
ved Socialtilsynet”.
VURDERING
[adresse]: EMN-2020-35911
Dok-ID: 3534507
Sagsbehandler: emml
Byråd
27. juni 2023  19:00
Social og Sundhed vurderer på baggrund af tilsynet, at Curt Frederiksen er et særdeles veldrevet og 
velfungerende tilbud. Det vurderes ligeledes, at de indsatser, der er planlagt som opfølgning på tilsynet 
imødekommer Socialtilsynets anbefalinger til potentielle udviklingstiltag.
I forhold til udviklingspunktet til temaet ”sundhed og trivsel” har tilbuddet en løbende opmærksomhed på at 
bruge organisationens seksualvejleder. Derudover har tilbuddet et tæt samarbejde med [adresse] 
Rusmiddelcenter, både i specifikke borgersager og ved mere generel rådgivning.
I forhold til udviklingspunktet til kriterium 8 har tilbuddet på et personalemøde indskærpet, at mobiltelefoner 
begrænses til fælleshuset. Tilbuddet vil fremover have en opmærksomhed herpå.
Tilsynsrapporten og notatet ”Opfølgning på tilsynsbesøg ved Socialtilsynet” har været i høring hos 
Handicaprådet i perioden 11. – 25. maj. Handicaprådets høringssvar er vedlagt som bilag.
Handicaprådet skriver i deres høringssvar, at de tager tilsynsrapporten til efterretning med en bemærkning 
om, at der følges op på Socialtilsynets anbefalinger og udviklingspunkter. Social og Sundhed bemærker 
hertil, at der, ligesom ved andre tilsyn, følges op på de anbefalinger og udviklingspunkter, som Socialtilsynet 
er kommet med.
ØKONOMI
Der er ingen økonomiske konsekvenser.
INDDRAGELSE
Tilsynsrapporten og notatet ”Opfølgning på tilsynsbesøg ved Socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten for Socialtilsynet tilsyn med Curt Frederiksen tages til efterretning.
2.
At tiltagene i notatet ”Opfølgning på tilsynsbesøg ved Socialtilsynet” godkendes.
BESLUTNING
Social- og Sundhedsudvalget, 6. juni 2023:
Fraværende: Ingen
Indstilles godkendt.    
Økonomiudvalget, 20. juni 2023:
Fraværende: Christina Thorsen
Indstilles godkendt. 
Byrådet, 27. juni 2023:
Fraværende: Philip Bech
Godkendt.
Bilag
1.
Tilsynsbeskrivelse, socialtilsynet (2508177)
2.
Driftsorienteret tilsyn, delrapport (endelig rapport) (3532237)
3.
Opfølgning på tilsynsbesøg ved socialtilsynet (3534527)
4.
Handicaprådets høringssvar - Curt Frederiksen (3552648)
